31. ΒΑΣΙΛΙΚΟΝ ΔΙΑΤΑΓΜΑ υπ' αριθ. 151 της 12/28 Μαρτ. 1963 (ΦΕΚ Α' 35) Περί ρυθμίσεως ζητημάτων ανακυπτόντων εκ της καταργήσεως του Ταμείου Ανταλλαξίμων Κοινοτικών και Κοινωφελών Περιουσιών. Έχοντες υπ' όψιν : α)Τας διατάξεις του άρθρ. 9 του Νόμ. 4223/62 "περί αποκαταστάσεως προσφύγων αρμοδιότητος Ηνωμένων Εθνών κλπ." και β)την υπ' αριθ. 858/1962 γνωμοδότησιν του Συμβουλίου της Επικρατείας, προτάσει των Ημετέρων επί της Κοινωνικής Προνοίας και Οικονομικών Υπουργών, απεφασίσαμεν και διατάσσομεν: Άρθρ.1.-Τα εξ οιασδήποτε πηγής έσοδα εκ της περιουσίας, ην μέχρι της καταργήσεώς του διεχειρίσθη το Ταμείον Ανταλλαξίμων Κοινοτικών και Κοινωφελών Περιουσιών, αποτελούν εφεξής έσοδα του παρά τη Τραπέζη της Ελλάδος "Λ/σμού Αποκαταστάσεως Αστών Προσφύγων Νόμ. 2044/52", εις ον λογαριασμόν κατατίθενται υπό των υποχρέων. Τον αυτόν λογαριασμόν βαρύνουσιν αι μέχρι της καταργήσεως του Ταμείου ανειλημμέναι υποχρεώσεις του πληρωμής πάσης φύσεως δαπανών αυτού, συμπεριλαμβανομένων και των εκ μισθωμάτων και μισθοδοσίας του προσωπικού του τοιούτων. Άρθρ.2.-1.Η πάσης φύσεως περιουσία του Ταμείου θ' απογραφή εντός έτους από της δημοσιεύσεως του παρόντος υπό Επιτροπής συνιστώμενης δι' αποφάσεως του Υπουργού Κοινωνικής Προνοίας, θα παραδοθή δε εις το Υπουργείον Κοινωνικής Προνοίας δυνάμει πρωτοκόλλου παραδόσεως και παραλαβής υπογραφομένου μεταξύ αφ' ενός του ορισθησομένου υπό της κατά την δημοσίευσιν του Νόμ. 4223/62 διοικήσεως του Ταμείου και αφ' ετέρου των δι' αποφάσεως του Υπουργού Κοινωνικής Προνοίας ορισθησομένων εκπροσώπων αυτού. Άρθρ.3.-1.Τα της διαχειρίσεως και της οριστικής ή προσωρινής διαθέσεως των κειμηλίων ή άλλων απαρτιζόντων αντικείμενον της περιουσίας του Ταμείου τούτου ειδών, θέλουσι καθορισθή δι' αποφάσεων του Υπουργού Κοινωνικής Προνοίας μετά γνώμην του Κεντρικού Συμβουλίου Στεγάσεως. 2.Εφεξής εις τον κατά το άρθρ. 27 του υπ' αριθ. 330/60 Β.Δ/τος προϋπολογισμόν καταχωρούνται υπό ίδιον άρθρον αι διά το αντικείμενον τούτο απαιτούμεναι δαπάναι, ως και τα εξ αυτού πραγματοποιούμενα έσοδα. Εις τον προϋπολογισμόν τούτον θα προσαρτάται υπό μορφήν παραρτήματος αυτού η κατ' έτος ενεργουμένη απογραφή των κειμηλίων και άλλων ειδών, άτινα μέχρι τούδε απετέλουν περιουσίαν του καταργηθέντος Ταμείου. Εις τον επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος. (Αντί της σελ. 357 (β) Σελ. 357 (γ) Τεύχος 423 – Σελ. 35 79  Αποκατάστασις Αστών Προσφύγων 35Α.Ζ.α.31 